**Zmluva o prevode obchodného podielu**

uzavretá v zmysle ustanovenia § 115 zákona č. 513/1991 Zb. Obchodný zákonník v znení neskorších predpisov (ďalej len „**Zmluva**“)

**Článok I**

**Zmluvné strany**

1. Obchodné meno: **SAFTRA, s.r.o.**

Sídlo: Šrobárova 2/1014, 041 80 Košice, Slovenská republika

Štatutárny orgán: Ing. Zuzana Svoreňová, konateľka  
 IČO: 47 428 481

DIČ: 2023932009

Bankové spojenie: VÚB, a.s.   
 IBAN: SK47 0200 0000 0032 1952 4355

SWIFT (BIC): SUBASKBX

(ďalej len „**Prevodca**”)

1. Obchodné meno/Meno a priezvisko: \_\_\_\_\_\_\_\_\_\_\_\_\_\_\_\_

Sídlo/Bydlisko: \_\_\_\_\_\_\_\_\_\_\_\_\_\_\_\_

Štatutárny orgán/Číslo OP: \_\_\_\_\_\_\_\_\_\_\_\_\_\_\_\_

IČO/Dátum narodenia: \_\_\_\_\_\_\_\_\_\_\_\_\_\_\_\_

DIČ: \_\_\_\_\_\_\_\_\_\_\_\_\_\_\_\_

IČ DPH: \_\_\_\_\_\_\_\_\_\_\_\_\_\_\_\_

Bankové spojenie: \_\_\_\_\_\_\_\_\_\_\_\_\_\_\_\_   
 IBAN: \_\_\_\_\_\_\_\_\_\_\_\_\_\_\_\_

SWIFT (BIC): **\_\_\_\_\_\_\_\_\_\_\_\_\_\_\_\_**

(ďalej len „**Nadobúdateľ**”)

Prevodca a Nadobúdateľ ďalej spolu aj ako “**Zmluvné strany**”.

**Článok II  
Predmet zmluvy a cena**

1. Prevodca je spoločníkom obchodnej spoločnosti **SAFTRA IMAGINE, s.r.o.** so sídlom Jesenná 5/3358, Košice - mestská časť Staré Mesto 040 01; IČO: 50 456 113; zapísanej v Obchodnom registri Okresného súdu Košice I; Oddiel: Sro; Vložka číslo: 39949/V (ďalej len „**Spoločnosť**”).
2. Prevodca je vlastníkom obchodného podielu v Spoločnosti vo výške 25 %na základnom imaní Spoločnosti, vyjadreného peňažným vkladom vo výške 1.250 EUR (slovom: tisícdvestopäťdesiat eur).Vklad Prevodcu bol splatený v celom rozsahu.
3. Nadobúdateľ je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Prevodca prevádza touto Zmluvou na Nadobúdateľa celý svoj obchodný podiel v Spoločnosti vo výške 25 % na základnom imaní spoločnosti, vyjadreného vkladom vo výške 1.250 EUR na základnom imaní spoločnosti (ďalej len „**Obchodný podiel**”**).** Nadobúdateľ touto Zmluvou uvedený Obchodný podiel v Spoločnosti v celosti od Prevodcu prijíma.
5. Zmluvné strany sa dohodli, že kúpna cena za prevod Obchodného podielu v zmysle tejto Zmluvy je dohodnutá vo výške \_\_\_\_\_\_\_\_\_\_\_\_\_\_ Eur (slovom: \_\_\_\_\_\_\_\_\_\_\_\_ Eur). Kúpna cena za prevod Obchodného podielu je splatná pri podpise tejto Zmluvy na účet Prevodcu uvedený v čl. I tejto Zmluvy.
6. Valné zhromaždenie Spoločnosti na svojom zasadnutí dňa \_\_.\_\_.\_\_\_\_vyslovilo súhlas a schválilo prevod Obchodného podielu na Nadobúdateľa v zmysle tejto Zmluvy.

**Článok III**

**Osobitné ustanovenia a vyhlásenia**

1. Podpísaním tejto Zmluvy prechádzajú na Nadobúdateľa všetky práva a povinnosti spojené s prevedeným Obchodným podielom vyplývajúcim zo spoločenskej zmluvy a z právnych predpisov.
2. Prevodca potvrdzuje, že ku dňu podpisu tejto zmluvy sú nasledujúce vyhlásenia a záruky úplné, pravdivé a presné:
3. Prevodca je výlučným vlastníkom Obchodného podielu a má výlučné právo s ním nakladať;
4. Prevodca neuzatvoril žiadnu inú zmluvu alebo dohodu vzťahujúcu sa k Obchodnému podielu, ktorej účel alebo účinky by priamo alebo nepriamo mohli ovplyvniť akýmkoľvek spôsobom vlastníctvo, prevoditeľnosť alebo hodnotu Obchodného podielu a o čom by Nadobúdateľ ako aj Spoločnosť nemali akúkoľvek vedomosť;
5. na Obchodnom podiele neviaznu žiadne záložné práva, ani nie je predmetom iného obmedzenia alebo ťarchy vo vzťahu k vlastníctvu alebo právu previesť ho;
6. Obchodný podiel bol v súlade s príslušnými ustanoveniami Spoločenskej zmluvy Spoločnosti riadne ponúknutý spoločníkovi Spoločnosti v rámci jeho predkupného práva a Spoločník Spoločnosti svoje predkupné právo nevyužil.
7. Prevodca si nie je vedomý žiadneho konkurzného alebo reštrukturalizačného konania vyhláseného na majetok Spoločnosti alebo podaného návrhu na takéto konanie, a nie je si vedomý toho, že by hospodárska situácia Spoločnosti spĺňala podmienky na vyhlásenie konkurzu alebo reštrukturalizácie na majetok Spoločnosti v zmysle platnej legislatívy.

**Článok IV**

**Záverečné ustanovenia**

1. Táto Zmluva je vyhotovená v 4 (štyroch) rovnopisoch, po jednom vyhotovení pre Zmluvné strany, jedno vyhotovenie bude doručené Spoločnosti a jedno vyhotovenie bude prílohou k návrhu na zápis zmien vyplývajúcich z tejto Zmluvy v obchodnom registri.
2. V prípade, ak príslušný obchodný register SR odmietne zápis prevodu Obchodného podielu, ktorý je predmetom tejto Zmluvy najmä, nie však výlučne z dôvodov vád tejto Zmluvy, sú Zmluvné strany povinné poskytnúť si všetku nevyhnutnú súčinnosť k tomu, aby bol zápis prevodu Obchodného podielu v zákonnej lehote dosiahnutý.
3. Nadobúdateľ je povinný uskutočniť všetky úkony, prípadne zabezpečiť ich uskutočnenie a splniť všetky zákonné podmienky potrebné na prevod Obchodného podielu a jeho zápis do obchodného registra, a to bezodkladne po podpise tejto Zmluvy, najneskôr však v lehote 5 dní odo dňa podpisu tejto Zmluvy s tým, že v tejto lehote bude podaný návrh na zápis zmeny do obchodného registra.
4. Zmluva sa riadi právnym poriadkom Slovenskej republiky, najmä príslušnými ustanoveniami Obchodného zákonníka v platnom znení.
5. Účinky prevodu Obchodného podielu nastávajú voči Spoločnosti dňom vyslovenia súhlasu valného zhromaždenia s prevodom Obchodného podielu.
6. Zmluvné strany vyhlasujú, že sa so zmluvou dôkladne oboznámili, Zmluva bola uzatvorená po vzájomnej dohode, je prejavom ich slobodnej a vážnej vôle, nebola uzavretá v tiesni, ani za inak jednostranne nevýhodných podmienok, rozumejú jej a na znak súhlasu s ňou ju podpisujú.
7. Zmluva nadobúda platnosť jej podpisom oboma Zmluvnými stranami a účinky prevodu Obchodného podielu nastávajú zápisom do obchodného registra.

V Košiciach dňa ………………………………………..

**Prevodca: Nadobúdateľ:**

…………………………………………… .....……………………………………………

Ing. Zuzana Svoreňová, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

konateľka SAFTRA, s.r.o. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_